# A black and white drawing of a bird  Description automatically generated

# ภาพ๑

กฎกระทรวง

ฉบับที่ ๓๙๕ (พ.ศ. ๒๕๖๗)

ออกตามความในประมวลรัษฎากร

ว่าด้วยการยกเว้นรัษฎากร

 อาศัยอำนาจตามความในมาตรา ๔ แห่งประมวลรัษฎากร ซึ่งแก้ไขเพิ่มเติม
โดยพระราชบัญญัติแก้ไขเพิ่มเติมประมวลรัษฎากร (ฉบับที่ ๒๐) พ.ศ. ๒๕๑๓ และมาตรา ๔๒ (๑๗)
แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ ๑๐)
พ.ศ. ๒๔๙๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้

 ข้อ ๑ ให้ยกเลิกความในวรรคสองของ (๑๐๕) ของข้อ ๒ แห่งกฎกระทรวง ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง ฉบับที่ ๓๙๐ (พ.ศ. ๒๕๖๖) ออกตามความในประมวลรัษฎากร ว่าด้วยการยกเว้นรัษฎากร และให้ใช้ความต่อไปนี้แทน

 “ในปีภาษี ๒๕๖๗ ถึงปีภาษี ๒๕๖๙ หากผู้มีเงินได้มีการซื้อหน่วยลงทุนระหว่างวันที่ ๑ มกราคม พ.ศ. ๒๕๖๗ ถึงวันที่ ๓๑ ธันวาคม พ.ศ. ๒๕๖๙ ให้เงินได้ตามวรรคหนึ่งเท่าที่จ่ายเป็นค่าซื้อหน่วยลงทุนในอัตราไม่เกินร้อยละสามสิบของเงินได้พึงประเมิน เฉพาะส่วนที่ไม่เกินสามแสนบาท
โดยผู้มีเงินได้ต้องถือหน่วยลงทุนในกองทุนรวมไทยเพื่อความยั่งยืนไม่น้อยกว่าห้าปีนับตั้งแต่วันที่ซื้อหน่วยลงทุน แต่ไม่รวมถึงกรณีทุพพลภาพหรือตาย ทั้งนี้ เงินได้ที่ได้รับยกเว้นดังกล่าวให้เป็นไปตามหลักเกณฑ์ วิธีการ และเงื่อนไขที่อธิบดีประกาศกําหนด”

 ข้อ ๒ ให้เพิ่มความต่อไปนี้เป็นวรรคสามของ (๑๐๕) ของข้อ ๒ แห่งกฎกระทรวง ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร

 “ในกรณีที่ผู้มีเงินได้ไม่ปฏิบัติตามหลักเกณฑ์ วิธีการ และเงื่อนไขที่กําหนดใน
วรรคหนึ่งหรือวรรคสอง ให้ผู้มีเงินได้นั้นหมดสิทธิได้รับยกเว้นและต้องเสียภาษีเงินได้สำหรับเงินได้
ที่ได้รับยกเว้นตามวรรคหนึ่งหรือวรรคสองมาแล้วด้วย”

 ข้อ ๓ ให้ยกเลิกความใน (๑๐๖) ของข้อ ๒ แห่งกฎกระทรวง ฉบับที่ ๑๒๖ (พ.ศ. ๒๕๐๙) ออกตามความในประมวลรัษฎากร ว่าด้วยการยกเว้นรัษฎากร ซึ่งแก้ไขเพิ่มเติมโดยกฎกระทรวง
ฉบับที่ ๓๙๐ (พ.ศ. ๒๕๖๖) ออกตามความในประมวลรัษฎากร ว่าด้วยการยกเว้นรัษฎากร และให้ใช้ความต่อไปนี้แทน

/ “(๑๐๖) เงิน ...

 “(๑๐๖) เงินหรือผลประโยชน์ใด ๆ ที่ได้รับเนื่องจากการขายหน่วยลงทุนคืนให้แก่
กองทุนรวมไทยเพื่อความยั่งยืนตามกฎหมายว่าด้วยหลักทรัพย์และตลาดหลักทรัพย์ ทั้งนี้ เฉพาะกรณีที่เงินหรือผลประโยชน์ดังกล่าวคำนวณมาจากเงินได้พึงประเมินที่ได้รับยกเว้นไม่ต้องรวมคำนวณ
เพื่อเสียภาษีเงินได้ตาม (๑๐๕) และผู้มีเงินได้ต้องถือหน่วยลงทุนไม่น้อยกว่าระยะเวลาดังต่อไปนี้
แต่ไม่รวมถึงกรณีทุพพลภาพหรือตาย

 (ก) แปดปีนับตั้งแต่วันที่ซื้อหน่วยลงทุนตาม (๑๐๕) วรรคหนึ่ง

 (ข) ห้าปีนับตั้งแต่วันที่ซื้อหน่วยลงทุนตาม (๑๐๕) วรรคสอง”

 ข้อ ๔ กฎกระทรวงนี้ให้ใช้บังคับสำหรับเงินได้พึงประเมินที่ได้รับตั้งแต่วันที่
๑ มกราคม พ.ศ. ๒๕๖๗ เป็นต้นไป

 ให้ไว้ ณ วันที่  ๒๑  พฤศจิกายน พ.ศ. ๒๕๖๗

 จุลพันธ์ อมรวิวัฒน์

 (นายจุลพันธ์ อมรวิวัฒน์)

 รัฐมนตรีช่วยว่าการฯ ปฏิบัติราชการแทน

 รัฐมนตรีว่าการกระทรวงการคลัง